George Hunter
George Hunter (22. juuli 1927 Brakpan, praegu Gauteng – 12. detsember 2004) oli Lõuna-Aafrika poksija. Hunter võitis poolraskekaalus (kuni 80 kg) 1948. aasta Londoni olümpiamängude poksivõistlustel kuldmedali ja tuli olümpiavõitjaks. Ta sai nendel olümpiamängudel parima tehnikaga poksijale mõeldud Val Barkeri karika. Hunter poksis novembrist 1948 kuni aprillini 1954 elukutselisena. Ta osales kokku 19 kohtumisel, millest võitis 13 (neist 4 nokaudiga) ning kaotas 6 (neist 2 nokaudiga) kohtumist.